OŠ Toneta Pavčka

Postaja 1

8216 Mirna Peč

Na podlagi Okrožnic MIZŠ z dne 24.2.2020 in 26.2.2020, Objavljenih informacij in priporočil za ukrepanje ob koronavirusu na spletni strani NIJZ, je ravnatelj sprejel naslednji

**Načrt za zagotavljanje kontinuiranega dela v času**

**koronavirusa (sars-cov-2) v OŠ Toneta Pavčka**

**1. NAMEN**

Načrt je oblikovan za zagotavljanje kontinuiranega dela v času širjenja koronavirusa in zmanjšanja negativnega vpliva tveganj in motenj delovnega procesa, ki jih lahko povzroči koronavirus na vzgojno-izobraževalno delo zavoda.

Načrt zajema predvsem naslednja področja ukrepov:

* potek delovnega procesa in kadrovske vire, ki jih lahko zavod zagotovi za zmanjšanje in obvladovanja tveganj ob širjenju koronavirusa;
* vzpostavitev ustrezne zunanje in notranje komunikacije in obveščanja učencev, zaposlenih, staršev, javnosti;
* zagotovitev zaščitnih ukrepov za večjo zdravstveno varnosti otrok/učencev in zaposlenih;
* postopke razkuževanj prostorov, dezinfekcije, zaščitnih ukrepov;
* ukrepe osamitve obole osebe, potek evakuacije, obveščanja pristojnih služb;
* ter drugi ukrepi in ravnanja za obvladovanje tveganj.

Pravne podlage za pripravo načrta

* Koronavirus (SARS-CoV-2) - ključne informacije in navodila za javnost NIJZ;
* Okrožnice MIZŠ z dne 24. 2. 2020 in 26. 2. 2020.
* Razna priporočila in pojasnila pristojnih služb (NIJZ, pristojno ministrstvo).

1. **VODENJE IN KOORDINACIJA IZVAJANJA NAČRTA**

Za čim bolj učinkovito preprečevanje širjenja koronavirusa in izvajanje vzgoje in izobraževanja v kriznih razmerah, je v OŠ Toneta Pavčka imenovana **krizna skupina** v sestavi:

* Danijel Brezovar, vodja
* Irena Kozlevčar, članica
* Marko Matoh, član
* Justina Drenik, članica
* Vida Muhič, članica
* Anja Luštek, članica

**Delovna koordinacijska skupina**, ki skrbi za koordinacijo aktivnosti v času pojavljanja koronavirusa:

* ravnatelj: Danijel Brezovar
* pom. ravnatelja: Sanja Pavlinić Vidic
* pom. ravnatelja in ZHR: Irena Kozlevčar
* OP: Lea Gešman

Imenovani skupini sta zadolženi za razpored zadolžitev in razdelitev nalog med člani skupine, predvsem pa skrbi za:

* koordinacijo, določanje in dolžino izvajanja potrebnih ukrepov;
* nabor potrebnih ukrepov in izvajanje le teh;
* sprotno dopolnjevanje in spremembo načrta;
* da se izjava protokol razkuževanja rok, opreme;
* spremlja razna obvestila pristojnih služb, navodila zunanjih institucij in stanje nasploh;
* spremljanje zdravstvenega stanja zaposlenih;
* posredovanje vseh informacij otrokom/učencem, zaposlenim, staršem, zunanjim institucijam in drugim.

Odgovorna oseba zavoda ima nalogo, da nadzira delo koordinacijske skupine in spremlja dogajanje v državi, lokalnem okolju in na sploh. Skupini se bosta sestajali glede na situacijo v zavodu ter o morebitnih spremembah obveščali zaposlene zavoda.

|  |  |
| --- | --- |
| Ravnatelj | * sodelovanje s pristojnima ministrstvoma: Ministrstvo za šolstvo in šport in Ministrstvo za zdravje in lokalno skupnostjo – Občina Mirna Peč * priprava in sprejem strateškega načrta pripravljenosti na koronavirus, * seznanitev z načrtom ter komunikacijo z javnostjo, * spremljanje razvoja situacije in svetovanje glede aktiviranja in izvajanja ukrepov iz načrta, * sklici koordinacijske skupine in delegiranje nalog; * seznanitev Sveta zavoda z načrtom, * uskladitev načrta z ustanoviteljico Občino Mirna Peč   (zaradi finančnih posledic) |
| Pomočnici ravnatelja šole in vrtca | * sodelovanje pri pripravi in sprejemu načrta, * spremljanje razvoja situacije in svetovanje glede aktiviranja in izvajanja ukrepov iz načrta, * redno revidiranje načrta, * sodelovanje z ustreznimi službami na državnem in lokalnem nivoju (NIJZ, ZD Mirna Peč oz. Novo mesto), * spremljanje odsotnosti delavcev in izostanka otrok iz šole in vrtca, * organiziranje in razporejanje delavcev v primeru odsotnih zaposlenih (oddelki, uprava, svetovalna služba), * vzpostavitev kadrovske mreže za nadomeščanje, * začasno zmanjšanje obsega dodatnega pedagoškega dela (projekti, izobraževanja in druge oblike strokovnih srečanj) |
| Vodja zdravstveno higienskega režima in organizatorica prehrane | * sodelovanje pri pripravi in sprejemu načrta, * redno spremljanje obolevnosti v šoli in vrtcu in širše v slovenskem prostoru, * informiranje in strokovna navodila v zvezi s preventivo, * informiranje in strokovna navodila za čas pojava koronavirusa, * interna navodila zaposlenim v primeru širitve virusa, * sodelovanje z zdravstveno službo, NIJZ, ter ZD Mirna Peč oz. Novo mesto, * informacije za starše o koronavirusu, * individualno svetovanje, * pisna obvestila na oglasnih deskah enot, eAsistentu ter na spletni strani šole in vrtca, * svetovanje in izvajanje ukrepov iz načrta, * redno revidiranje načrta, * nabava ustreznih zaščitnih sredstev in razkužil po navodilih ministrstva in NIJZ-ja, * organiziranje in razporejanje tehničnega kadra v primeru odsotnih zaposlenih v kuhinji, pralnici, hišnika in čistilk, * v primeru pojava COVID-19 vsakodnevno komuniciranje s kuharicami v posamezni enoti, * vzpostavitev kadrovske mreže za nadomeščanje tehničnega osebja |

**2.1 Razpored zadolžitev in odgovornosti** **drugih zaposlenih**

|  |  |
| --- | --- |
| **Ime in priimek** | **Zadolžitev in odgovornost** |
| Vodja kuhinje | * redno obveščanje članov koordinacijske skupine o primerih pojava obolenj in vrstah obolenj, * zaznati prvi primer okužbe pri zaposlenih delavcih v kuhinji |
| Upravni delavci | * omogočiti delo na domu v primeru okužbe, * zmanjšan obseg uradnih ur, * uporaba tehničnih komunikacijskih sredstev |
| Svetovalna služba | * reorganizacija izvajanja programa, * začasno zmanjšanje obsega izvajanja svetovalnega programa in dodatne strokovne pomoči, * pomoč strokovnim delavkam v oddelku |
| Vodja tehničnega kadra | * redno obveščanje članov koordinacijske skupine o primerih okužbe oz. sumu na okužbo * organiziranje in razporejanje delavcev v primeru odsotnih delavcev |

**2.2 Imena članov skupine in ravnatelja z vsemi naslovi kontaktov, ki omogočajo dosegljivost:**

|  |  |
| --- | --- |
| **Ime in priimek** | **Kontakti ( telefon, e-mail)** |
| Ravnatelj: Danijel Brezovar | Tel.:07/6209412  danijel.brezovar@ostpavcka.si |
| pom. Ravnatelja: Sanja Pavlinić Vidic | Tel.: 07/62094136  sanja.pavlinic@ostpavcka.si |
| pom. ravnatelja in ZHR Irena Kozlevčar | Tel.: 07/6209421  irena.kozlevčar@ostpavcka.si |
| OP Lea Gešman | Tel.: 07/6209416  lea.gesman@ostpavcka.si |

V primeru izbruha koronavirusa in predvidenih ukrepih bo koordinacijska skupina obvestila tudi:

|  |  |  |
| --- | --- | --- |
| **Naslov:** | **Ime in priimek kontaktne osebe** | **Kontakt:** |
| Ministrstvo za izobraževanje znanost in šport,  Masarykova 16, Ljubljana – Direktorat za predšolsko vzgojo | Anton Baloh | Tel.: 01 400 54 92  e-pošta: [psv-os.mizs@gov.si](mailto:psv-os.mizs@gov.si) |
| NIJZ Novo mesto  **Naslov:**Muzejska ulica 5 **Pošta:** 8000 Novo mesto Območna enota: Novo Mesto | **Nalezljive bolezni:**  Marta Košir, dr. med. spec. javnega zdravja, e naslov: | tel.: 07 39 34 193  e-pošta:  marta.kosir@nijz.si |

**PREVENTIVA**

**Ukrepi za preprečevanje okužbe z virusom SARS-CoV-2**

**SPLOŠNI PREVENTIVNI IN SPECIFIČNI UKREPI (NIJZ)**  
Viri: <https://www.nijz.si/sl/preprecevanje-okuzbe-z-virusom-sars-cov-2019>

<https://www.nijz.si/sl/sproscanje-ukrepov-covid-19>

Pri preprečevanju okužbe z virusom SARS-CoV-2 je tako kot pri drugih nalezljivih bolezni, ki povzročajo okužbe dihal, priporočljivo upoštevati naslednje vsakodnevne preventivne ukrepe:

* Izogibamo se tesnim stikom z ljudmi, ki kažejo znake nalezljive bolezni.
* Ne dotikamo se oči, nosu in ust.
* V primeru, da zbolimo, ostanemo doma.
* Upoštevamo pravila higiene kašlja.
* Redno si umivamo roke z milom in vodo.
* V primeru, da voda in milo nista dostopna, za razkuževanje rok uporabimo namensko razkužilo za roke. Vsebnost alkohola v razkužilu za roke naj bo najmanj 60 %. Razkužilo za roke je namenjeno samo zunanji uporabi. Sredstva za čiščenje/razkuževanje površin niso namenjena čiščenju/razkuževanju kože.
* Glede na trenutno epidemiološko situacijo je uporaba zaščitnih mask obvezna.
* V času povečanega pojavljanja okužb dihal se izogibamo zaprtih prostorov, v katerih se zadržuje veliko število ljudi. Poskrbimo za redno zračenje zaprtih prostorov.

V primeru morebitnih sprememb in dodatnih ukrepov bomo obveščali.

**Higienska priporočila za vrtec in šolo na povezavi:**

* [Higienska priporočila za vrtce za preprečevanje širjenja SARS-CoV-2 priporočila za obdobje, ko se v državi pojavljajo posamični primeri COVID-19](https://www.nijz.si/sites/www.nijz.si/files/uploaded/higienska_priporocila_za_vrtce_za_preprecevanje_sirjenja_sars-cov-2_priporocila_za_obdobje_ko_se_v_drzavi_pojavljajo_posamicni_primeri_covid-19_0.pdf)(posodobljeno: 27. 07. 2020)
* [Higienska priporočila za izvajanje pouka v osnovni šoli za preprečevanje širjenja SARS-CoV-2 priporočila za obdobje, ko se v državi pojavljajo posamični primeri COVID-19](https://www.nijz.si/sites/www.nijz.si/files/uploaded/higienska_priporocila_za_izvajanje_pouka_v_osnovni_soli_za_preprecevanje_sirjenja_sars-cov-2_priporocila_za_obdobje_ko_se_v_drzavi_pojavljajo_posamicni_primeri_covid-19.pdf)

**Kaj je koronavirus (SARS-CoV-2)**

Nov koronavirus so poimenovali SARS-CoV-2. COVID-19 je novo poimenovanje za bolezen, ki jo virus SARS-CoV-2 povzroča. Bolezen se kaže z vročino, kašljem in občutkom pomanjkanja zraka, kar je običajno za pljučnico.

**Kako poteka bolezen, kakšni so simptomi in znaki?**

Bolezen se kaže s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Natančni podatki o poteku bolezni se še zbirajo, saj gre za nov virus. Iz poročanja Kitajske lahko sklepamo, da poteka v lažji obliki pri približno 80 % okuženih. Težji potek naj bi imelo približno 20 % zbolelih. Tudi natančnega podatka o smrtnosti po okužbi z novim koronavirusom še ni, po poročanju Kitajske se ocenjuje, da je smrtnost 2 % – 4 %. Večina umrlih je bila starejša in je imela pridružene kronične bolezni srca, pljuč, sladkorno bolezen ipd. Za težji potek bolezni je značilna pljučnica.

Okužbe z novim koronavirusom od ostalih povzročiteljev akutnih okužb dihal, vključno s pljučnicami, ne moremo ločiti zgolj na osnovi poteka bolezni in bolnikovih težav. Za potrditev ali izključitev okužbe z novim koronavirusom je potrebno mikrobiološko testiranje. Koronavirus se dokazuje v brisu nosno-žrelnega prostora, v brisu žrela, izmečku dihal in še v drugih kužninah.

**Kako se okužbe z novim koronavirusom zdravijo?**

Protivirusnega zdravila za nov koronavirus ni. V preskušanju so protivirusna zdravila, vendar nobeno ni registrirano za zdravljenje koronavirusa. Zdravila, ki učinkujejo npr. na virus gripe ali herpes virus, ne učinkujejo na koronaviruse.

Zdravljenje je simptomatsko – z zdravili se poskuša olajšati bolnikove težave in nadomestiti funkcijo organa, če ob okužbi ni zadostna npr. ob hudi prizadetosti pljuč se bolnike mehanično predihava (umetna ventilacija), dodaja kisik, nadomešča tekočine ipd.

Cepivo trenutno še ni na voljo.

**Ali se nov koronavirus prenaša med ljudmi?**

Nov koronavirus se med ljudmi prenaša kapljično. To pomeni, da je za prenos potreben tesnejši stik z bolnikom, razdalja do bolnika 1,5 m.  Možno je, da se z novim koronavirusom okužimo ob stiku z onesnaženimi površinami, ni pa še zanesljivo dokazano.

Kakšna je inkubacijska doba po okužbi z novim koronavirusom?


Točna inkubacijska doba še ni poznana, glede na ostale koronaviruse in preliminarne podatke, pa je **ocenjena med 2 in 12 dnevi**, najbrž ne več kot 14 dni.

**Kako dolgo virus SARS-CoV-2 preživi na površinah?**

Trenutno še ni znano, kako dolgo lahko virus preživi na površinah, čeprav prve informacije kažejo, da lahko **preživijo nekaj ur.** Razkužila lahko učinkovito uničijo virus in preprečijo, da bi virus prešel na človeka.

**Ali za koronavirusom zbolevajo le starejše in kronično bolne osebe ali lahko zbolijo tudi mlajši?**

S koronavisurom se lahko okužijo tako starejše, kot tudi mlajše osebe. Izkušnje kažejo, da imajo težji potek bolezni starejše osebe s kroničnimi obolenji (kot so astma, sladkorna bolezen, srčno-žilne bolezni ipd.).





1. **OSNOVNI ELEMENTI NAČRTA**

**a) Organizacijski in kadrovski načrt**

**Pomembni ljudje, ki so nepogrešljivi za zagotavljanje kontinuitete dela zavoda**

Za kontinuiteto dela zavoda so nepogrešljivi: vodstvo, upravna služba, strokovni delavci, hišnika, kuharice in čistilke.

**Usposobljenost nadomestnega kadra med zaposlenimi, ki lahko z dovolj znanja zapolnijo možne odsotnosti in zagotavljanje izvajanja načrta v primeru večje odsotnosti zaposlenih**

* Za zagotavljanje kontinuitete dela v zavodu in nemoteno delovanje vseh procesov, je potrebno zagotovit zadostno število strokovnih delavcev, da se lahko nemoteno izvaja pouk ali druge oblike dela.
* V primeru manjšega, še obvladljivega števila obolelih zaposlenih, se le ti nadomestijo z drugimi zaposlenimi znotraj zavoda, pri katerih ni znakov obolenja. V vrtcu pri izvajanju načrta v primeru večje odsotnosti zaposlenih bomo v oddelke vključili strokovne delavke, ki pokrivajo sočasnost in delavke za nadomeščanje ter javne delavke. V teh primerih se oddelki ali posamezni razredi po posvetu z NIJZ združujejo ali organizirajo drugače npr. v manjše skupine in na ta način se zagotovi nemoten potek dela.
* V primerih, kadar zboli večje število zaposlenih, ki jih ni mogoče nadomestiti z zaposlenimi znotraj zavoda, bom poiskali pomoč študentov lokalnega okolja. Možnost za rekrutiranje upokojenih strokovni delavcev zavoda. Le ti lahko takoj vstopijo v sistem in opravljajo delo v zakonsko dovoljenem obsegu, ki ga lahko opravi upokojenec, ob soglasju MIZŠ oz. občine Mirna Peč. Prav tako je za posamezne oblike pomoči v razredu in oddelkih ter drugih oblikah dela možno vključiti prostovoljce. Z njimi se sklene sporazum o izvajanju prostovoljskega dela.
* V kolikor je potrebno, se izvede ukrep zagotovitve izobraževanja in strokovnega izpopolnjevanja rekrutiranih in drugih strokovnih delavcev za delo vzgojno-izobraževalnega zavoda in usposabljanje prostovoljcev.

**Delovni proces**

* Postopek zmanjševanja in ukinitve določenih aktivnosti pri pouku in drugih oblikah dela, se izvaja na način, da vzgojitelj/učitelj opusti določena ne nujna opravila in zmanjša obseg dela.
* Opustitev določenih aktivnosti ali metod dela in se s tem preprečitev širjenje virusa med otroki/učenci, kot primer: začasno ne izvajanje **športne vzgoje, kjer prihaja do tesnejših stikov.**
* Odpovejo se razne dejavnosti, ki so bile planirane v skladu z Letnim delovnim načrtom zavoda in so bile predvidene na drugih lokacijah kot so: **vrtca/šola v naravi, razni tabori, obogatitvene dejavnosti, dodatne in obšolske dejavnosti, tekmovanja učencev.** Le te se prestavi za nedoločen čas, ko prenehajo razlogi za takšno odpoved.
* Ukinejo ali zmanjšajo se neposredni stiki med večjim številom oseb v zavodu, **kot npr. začasno se ukinejo učiteljski zbori, seje sveta zavoda, oddelčni in roditeljski sestanki, govorilne ure in drugi sestanki ali zborovanja. Izvaja se na daljavo.**
* Zaposlenim se omogoči nemotena **dostopnost do zdravstvene oskrbe**, torej obisk osebnega zdravnika ali nujne medicinske pomoči, ki jo morebiti potrebujejo v času okužbe ali širjenja koronavirusa.
* V primeru, ko ni mogoče, ali ne bi bilo mogoče preprečiti širjenja okužbe s koronavirusom med otroki/učenci/zaposlenimi in nobeni ukrepi niso dovolj ali ne bi bili dovolj uspešni in ustrezni, **se odredi zaprtje šole oz. vrtca, kadar tako odločitev sprejme MIZŠ** in traja vse dokler ne nastopijo okoliščine, ko se ponovno vzpostavi možnost uvedbe delovnega procesa.
* V kolikor bo prišlo do odsotnosti tehničnega kadra bomo v dogovoru z ustanoviteljem poiskali nadomeščanje.
* V primeru, da zboli odgovorna oseba zavoda, ravnatelj, ki je nadzornik in spremlja delo koordinatorske skupine za izvajanja načrta, se nemudoma pooblasti drugo osebo znotraj zavoda, ki prevzame te naloge, ali nadomesti član koordinacijske skupine, skratka potrebno je nenehno prilagajanje glede na situacijo. V primeru odsotnosti bodo po njegovih navodilih, ki jih bo posredoval preko elektronske pošte, e-asistenta ali na kak drug način, nadomeščali pomočnici ravnatelja.

**Zaposleni**

Načrt zaščite posameznih delovnih mest, v kolikor je to potrebno, se izdela v času ogroženosti posameznega delovnega mesta.

Ocena in zaščita ogroženosti zaposlenih za delavce, ki ostajajo na delovnih mestih:

Konkretno oceno ogroženosti zaposlenih, ki ostajajo na svojih delovnih mestih sprejme ravnatelj oz. pooblaščena oseba zavoda in z njo seznani vse zaposleni zavoda. Izvajajo se predvsem naslednji ukrepi:

1. delavci ostajajo na svojih delovnih mestih in nadaljujejo s svojim delom na način, ki je v danih okoliščinah najustreznejši;
2. delavci ne odhajajo na službene poti, izobraževanja, strokovna spopolnjevanja, tekmovanja ali druge oblike efektivnega dela;
3. delavci, ki kažejo znake obolelosti ostajajo doma in ne pridejo na delovno mesto
4. delavcem, ki so na delovnem mestu in nenadoma kažejo znake obolelosti, se jih pošlje domov, da se posvetujejo s svojim osebnim zdravnikom;
5. informiranje pristojnih služb - nujna medicinska pomoč, glede stanja obolelih in znakov okužbe, od katerih se prejmejo informacije glede izvajanja potrebnih ukrepov in morebitna evakuacija;
6. ter drugi ukrepi, ki se jih sproti uvaja v delovni proces.

**VARNOST IN LOGISTIKA**

Ravnatelj in drugi pooblaščeni so zadolženi, da zaščitijo otroke/učence in ostale udeležence izobraževanja in zaposlene, da se za morebitne obolele nemudoma zagotovi ustrezen prostor/prostori, ko se le ti lahko osamijo in pripravijo na morebitno evakuacijo ali obisk urgence.

Če pride do obolelosti zaposlenih ali otrok/učencev pri izvajanju posamezne dejavnosti kot so npr. šola v naravi, tekmovanje učencev, itd. in učenci niso v šolskem prostoru, je potrebno ukrepati na način, da se npr. na lokaciji, kjer se nahajajo zaposleni/učenci zagotovi potrebna izolacija, obvesti vodstvo zavoda, kordinatorja ali skupino in starše vseh otrok/učencev, ki so bili tam prisotni. Nadaljnji ukrepi so prevoz otrok/učencev na dom oz. po potrebi v bolnišnico. V primeru, da se okužba zazna ob prevozu otrok/učencev/zaposlenih z avtobusom ali drugim prevoznim sredstvom zavoda npr. kombiniranim vozilom, se prav tako sprejme ukrep izolacije vseh otrok/učencev/zaposlenih iz prevoznega sredstva neposredno v izoliran prostor/objekt in se pred tem obvesti najbližjo nujno medicinsko ustanovo, ki daje nadaljnje napotke izolacije vseh v prevoznem sredstvu. Prevozno sredstvo se ustrezno počisti in razkuži.

Karantena/ Protokol dostopa do obolelih

Če se sumi oziroma ugotovi, da je oseba v zavodu obolela za koronavirusom, jo je potrebno takoj osamiti in tako preprečiti direkten ali indirekten prenos bolezni na druge osebe. Karantena je ukrep, s katerim se omeji gibanje zdravi osebi, ki so bile ali za katero se sumi, da so bile v stiku z osebo, ki je zbolela.

V vrtcu je zagotovljen prostor za osamitev oseb v prostoru za individualno delo.

V šoli je zagotovljen prostor za osamitev oseb, ki so obolele in sicer kabinet za izvajanje dodatne strokovne pomoči.

Prostore v katerih se je gibala obolela oseba ali osebe je potrebno ustrezno očistiti in razkužiti.

**Dostop do objektov, varnost in logistika**

V času okužbe oseb s koronavirusom v zavodu ali širjenja okužbe, je dostop do objektov zavoda omejen samo na nujno oskrbo z vodo, prehrano, elektriko, sanitarnim materialom ter po potrebi drugim materialom, ki poteka po navodilih koordinatorja. Za dostop zunanjih oseb do zaposlenih zavoda in otrok/učencev poteka po točno določenem protokolu in sicer se ob vhodu v zgradbo ustrezno evidentirajo osebe, ki želijo vstopiti v zgradbo. Pristojna oseba, ki opravlja identifikacijo, zapiše tudi ali je oseba, ki želi vstopiti navidezno zdrava in s kakšnim namenom želi vstopiti. V kolikor ni nujno, se vstopi v šolo prepovejo.

V času izbruha morebitne pandemije, je vstop strogo omejen, le na najnujnejše obiske, ali se povsem prepove. Zdravstveno osebje vstopa v prostore zavoda po navodilih zdravstvene stroke in vrši potek evakuacije. Ob intervenciji zdravstvenega osebja in izvajanja potrebnih ukrepov pri učencih, koordinator ali član skupine informira starše in jim nudi vse informacije. Do obolelih se dostopa skozi glavni/stranski vhod zavoda in do prostora, ki je določen za karanteno zavoda.

**Zagotovitev zadostnih količin hrane, zaščitnih sredstev**

Zavod mora v času izvajanja ukrepov skrbeti, da je v zavodu zadostna količina hrane, vode, sanitarnih pripomočkov, ki so nujni za zagotovitev osnovnih pogojev. Skrbeti je potrebno za nenehno dostavo potrebnega materiala s strani dobaviteljev.

Zagotoviti je potrebna zadostna sanitarna sredstva, kot so razna razkužila in zaščitne maske, pri čemer je potreba nenehna komunikacija in prilagajanje morebitnih ukrepov ali dodatnih sanitarnih in zaščitnih sredstev.

**Protokol razkuževanja prostorov in opreme**

**Čiščenje**

V prostoru, kjer se je zadrževala oseba, ki je imela potrjeno okužbo koronavirusa, se izvedeno naslednji ukrepi: Pred začetkom čiščenja se zaščitimo z ustrezno osebno varovalno opremo.

* kirurška maska
* plastični predpasnik za enkratno uporabo preko delovne obleke (halje)
* rokavice

Masko in rokavice po potrebi oz. približno na 2 do 3 ure zamenjamo. Pred uporabo in po odstranitvi rokavic in maske si je treba temeljito umiti ali razkužiti roke.

Kako se pravilno nadene in sname masko in rokavice, je prikazano [**na naslednji povezavi**](https://www.kclj.si/index.php?dir=/strokovna_javnost/sredisce_znanj&id=5190)**:** [**https://www.nijz.si/sites/www.nijz.si/files/uploaded/maske2\_lektorirano.pdf**](https://www.nijz.si/sites/www.nijz.si/files/uploaded/maske2_lektorirano.pdf).

Površine prostorov, kjer se je zadrževala oseba s potrjeno okužbo s SARS-CoV-2, najprej očistimo in nato še razkužimo. Pri uporabi čistilnih in razkužilnih sredstev upoštevamo navodila proizvajalca. Čiščenje in razkuževanje opravljajo za to pooblaščene osebe, predvsem pa je to čistilec zavoda.

Za čiščenje površin uporabimo vodo in čistilna sredstva, ki jih običajno uporabljamo. Pripomočki in oprema za čiščenje sanitarnih prostorov naj bodo ločeni. Čistimo vedno od najmanj onesnaženih površin proti bolj onesnaženim površinam. Prostor tudi med čiščenjem zračimo (odprta okna). Skrbno očistimo površine, ki se jih osebe pogosto dotikajo (npr. kljuke, pulti, vse dostopne površine sten in oken, straniščna školjka, pipe umivalnikov ipd.). Tekstil (npr. posteljnino, zavese itd.) operemo na temperaturi 60°C z običajnim detergentom za perilo in ga posušimo v sušilnem stroju ali ga prelikamo.

**Razkuževanje** (https://www.nijz.si/sl/navodila-za-ciscenje-in-razkuzevanje-prostorov-izven-zdravstvenih-ustanov-v-katerih-se-je-zadrzeval)

Po čiščenju razkužimo površine z 0,1 % raztopino natrijevega hipoklorita (npr. varikina). Še posebej skrbno razkužimo površine, ki se jih osebe pogosto dotikajo (npr. kljuke, pulti, okenske police, ročaji, držala ograj, stikala, straniščna školjka, potezna vrvica oziroma gumb za splakovanje stranišča, pipe umivalnikov, stene dvigal in majhnih prostorov (npr. za kopirni stroj), tipkovnice, slušalke, svinčniki za souporabo za stranke ipd.).

Pripravki natrijevega hipoklorita (npr. varikine) so v prosti prodaji v različnih koncentracijah, največkrat kot 4% ali 5% raztopine.

Glede na to, kolikšne površine bomo razkuževali, pripravimo ustrezno količino raztopine za razkuževanje (npr. 1 liter, 2 litra, 10 litrov…).

V spodnjih dveh tabelah so podane potrebne količine natrijevega hipoklorita (npr. varikine) in vode za pripravo različnih količin raztopine za razkuževanje.

1. **Priprava raztopine za razkuževanje iz koncentrata natrijevega hipoklorita** **(varikine), ki vsebuje 4 % natrijevega hipoklorita:**

|  |  |  |
| --- | --- | --- |
| Količina pripravljene raztopine za razkuževanje | Količina **4 %**koncentrata natrijevega hipoklorita (varikine) | Količina vode |
| 1 liter | 25 mililtrov\* | 0,975 litra |
| 2 litra | 50 mililtrov | 1,95 litra |
| 5 litrov | 125 mililitrov | 4,875 litra |
| 10 litrov | 250 mililitrov | 9,75 litrov |

1. **Priprava raztopine za razkuževanje iz koncentrata natrijevega hipoklorita** **(varikine), ki vsebuje 5 % natrijevega hipoklorita**

|  |  |  |
| --- | --- | --- |
| Količina pripravljene raztopine za razkuževanje | Količina **5 %**koncentrata natrijevega hipoklorita (varikine) | Količina vode |
| 1 liter | 20 mililitrov | 0,98 litra |
| 2 litra | 40 mililitrov | 1,96 litra |
| 5 litrov | 100 mililitrov (1 deciliter) | 4,9 litrov |
| 10 litrov | 200 mililitrov (2 decilitra) | 9,8 litrov |

\*Čajna žlička: 5 mililitrov, jušna žlica: 15 mililitrov

**Dva praktična primera priprave raztopine za razkuževanje s 4 % natrijevim hipokloritom (varikino):**

* Priprava  **1 litra**raztopine za razkuževanje:

v posodo nalijemo pol litra vode, dodamo 5 čajnih žličk varikine, nato dodamo še manjkajočo količino vode do enega litra (to je 5 čajnih žličk vode manj, kot pol litra). Premešamo.

* Priprava **10 litrov**raztopine za razkuževanje:

v 10 litrsko posodo z oznakami za količino nalijemo vodo približno do polovice, nato vlijemo četrt litra varikine ter dopolnimo z vodo do oznake za 10 litrov. Premešamo.

Svetujemo, da za dnevno uporabo pripravite vsak dan svežo raztopino za razkuževanje (0,1 % raztopino natrijevega hipoklorita) in da koncentrat natrijevega hipoklorita (npr. varikino) po uporabi vedno dobro zaprete.

Za občutljive površine lahko namesto natrijevega hipoklorita (varikine) uporabimo razkužilo, ki vsebuje 70 do 80% etanol. Natrijev hipoklorit (do 5%, varikina) in razkužila, ki vsebujejo etanol, so dostopna v prosti prodaji.

**Ravnanje z odpadki**

Po končanem čiščenju in razkuževanju osebno varovalno opremo (OVO) pravilno snamemo. OVO ter odpadke od čiščenja prostorov (npr. krpe za enkratno uporabo) je treba odložiti v plastično vrečo za odpadke in jo, ko je polna, tesno zavezati. Vsebine vreč ne tlačimo in se odpadkov po odlaganju v vrečo ne dotikamo več. To vrečo nato namestimo v drugo plastično vrečo za odpadke in tudi to tesno zavežemo ter je ne odpiramo več. Vrečo je treba hraniti ločeno od ostalih odpadkov vsaj 72 ur, preden jo odložimo v zunanji zabojnik za mešane komunalne odpadke (preostanek odpadkov).

Po končanem čiščenju in razkuževanju lahko prostor uporabljamo brez omejitev. Postopki dezinfekcije in razkuževanje opreme, didaktičnega materiala in drugih površin, se po potrebi izvajajo v daljšem časovnem obdobju, tudi v času preventive. Za občutljive površine lahko namesto belilnega sredstva na osnovi natrijevega hipoklorita uporabimo razkužilo, ki vsebuje 70 % alkohol. Belilna sredstva na osnovi natrijevega hipoklorita in razkužila, ki vsebujejo 70 % alkohol, so dostopna v prosti prodaji.

**Varnost**

| Ukrep | Opis |
| --- | --- |
| Obveščanje zaposlenih o aktiviranju in uporabi načrta | Zaposlene smo že obvestili o izvajanju ukrepov, v primeru stopnjevanja bomo ažurno seznanjali zaposlene z dodatnimi ukrepi. (elektronska pošta) |
| Obveščanje regionalnega epidemiologa | V primeru pojava večjega števila med seboj povezanih primerov v kratkem časovnem obdobju, se bo obvestil regionalni epidemiolog, ki bo ocenil razmere. |
| Zagotoviti in razdeliti informacijska gradiva | Namestili smo gradiva na predvidena obveščevalna mesta v zavodu (oglasne deske, igralnice..).  Ob umivalnike smo namestili plakate z navodili za pravilno umivanje rok in higiene v primeru kašlja (iz spletne strani NIJZ)  Dostop informativnih gradiv je tudi na spletnem mestu zavoda. |
| Določiti raven potrebnih zalog | V primeru pojava koronavirusa v državi, bodo odgovorne osebe določile količino potrebnih zalog in zagotovile dobavo za nemoteno delo. Morebitni dodatni stroški zalog se ocenijo in upoštevajo za potrebe poslovanja zavoda. |
| Seznaniti starše o ukrepih, ki se bodo izvajali | Starše bomo obvestili o potrebnih ukrepih, ažurno jih bomo seznanjali tudi z dodatnimi ukrepi preko eAsistenta spletne strani. |
| Spremljanje medijev | Obvestila o širitvi koronavirusa so ažurno objavljena na [spletni](http://www.ustavimo-gripo.si/) strani NIJZ in javnih medijih (npr. državni in lokalni tisk ter televizija). |
| Spremljanje trenda gibanja odsotnosti zaposlenih in otrok | Na osnovi poročanih odsotnosti bomo izvedli ustrezne ukrepe v skladu z načrtom. |
| Navajanje otrok/učencev na preventivne ukrepe | Vzgojitelji/učitelji so predstavili otrokom/učencem sprejete ukrepe. Vzgojitelji/učitelji opozarjajo otroke na higieno rok ter kihanja in kašljanja. Vzgojitelji/učitelji opozorijo otroke na spremljanje pojava bolezenskih znakov (v vrtcu najstarejše). |
| Izvaja se zračenje prostorov | Osebje zavoda skrbi za zračenje večkrat dnevno. |
| Zagotovi se, da so papirne brisače na voljo v prostorih in da so papirne brisače in milo na voljo ob umivalnikih | Čistilke spremljajo porabo in zagotavljajo papirnate brisače in milo ob umivalnikih. |
| Organizira in nadzira se umivanje rok otrok/učencev | Otroci/učenci si pod nadzorom vzgojiteljev/učiteljev umivajo roke pred zaužitjem hrane. Roke si umivajo v skladu z navodili, ki so obešena na vidnem mestu zraven umivalnika (vsaj 15 sekund umivanja, obrišejo s papirnato brisačo in z njo zaprejo pipo). |
| Omejitev izvajanja aktivnosti, pri katerih prihaja do tesnega stika z ljudmi izven zavoda (po posvetovanju z regionalnim epidemiologom) | V primeru pojava koronavirusa ne bomo izvajali dejavnosti ki, e izvajajo v prostorih zavoda ali izven. V primeru dvoma se posvetujemo z regionalnim epidemiologom. |
| Dosledno čiščenje kritičnih površin | Z vodo in detergentom je potrebno dosledno dnevno čistiti trde površine, ki se jih dotika ali jih uporablja več oseb (kljuke, pipe, umivalnike, ograje, servirni pult, nekatere igrače..)  Razkužuje se opremo, ki jo uporablja več oseb, in je ni mogoče čistiti z vodo (tipkovnice, miške, telefoni, skupni mobilni telefoni, …). |
| Omejitev internih sestankov na najnujnejše | Interni sestanki se bodo ob pojavu virusa omejili po obsegu (število prisotnih) in pogostosti na najnujnejše. Izvajajo se predvsem sestanki, povezani z izvajanjem tega načrta. Ostale sestanke bomo izvajali na daljavo (videokonference). |
| Določiti in opremiti prostor za izolacijo | Otroke, ki med bivanjem v zavodu kažejo simptome bolezni, je potrebno ločiti od ostalih v poseben prostor, ki ga je potrebno predhodno določiti in ustrezno opremiti.  Prostor mora biti dovolj velik, da lahko sprejme nekaj otrok in odraslo osebo, ki skrbi za otroke. Prostor je potrebno zračiti. V tem prostoru, pa v času izvajanja tega načrta, ne sme biti delovno mesto zaposlenih.  Prostor je potrebno opremiti z navodili npr. z gradivi iz prilog:   * simptomi virusa, * ravnanje v primeru nege okuženega.   Priporočeno je v prostoru zagotoviti naslednjo opremo: maske, rokavice za enkratno uporabo, razkužilo za roke in plastično vrečko (kamor oboleli odvrže uporabljene robce in druge onesnažene predmete). |
| V primeru bolezenskih znakov pri posamezniku ukrepati v skladu z navodili za izolacijo | V primeru, da vzgojitelji/učitelji ali drugo osebje zavoda pri otroku opazi simptome bolezni, o tem obvesti odgovorno osebo ter starše:   * organizira se namestitev in varstvo otroka do prihoda staršev ali skrbnikov v prostoru za izolacijo, * obvesti starše obolelega otroka.   Starše je potrebno opozoriti, da se o nadaljnjih ukrepih pri otroku posvetujejo z otrokovim zdravnikom. Vsi zaposleni, ki zbolijo, ostanejo doma in o tem obvestijo odgovorno osebo v zavodu. Če zbolijo na delovnem mestu, o tem obvestijo odgovorno osebo in zapustijo delovno mesto - odgovorna oseba zavoda poskrbi za nadomestilo na delovnem mestu. O svoji bolezni in nadaljnjih ukrepih se oboleli posvetujejo z izbranim zdravnikom. Zaposleni se vrnejo na delovno mesto po navodilu osebnega zdravnika. |

**TEHNIČNI UKREPI**:

1. Vsi umivalniki so opremljeni s tekočim milom in papirnatimi brisačami.
2. Ob umivalnike se namesti plakate z navodili za pravilno umivanje rok.
3. Prostore vrtca/zavoda se opremi z razkužili.
4. Igralnice/učilnice in prostore, kjer se otroci zadržujejo se pogosto prezračuje, otroci se čim več zadržujejo zunaj.
5. Za čiščenje prostorov in površin se uporablja običajna čistila ter čisti na način in po postopku, ki je že vpeljan v vrtcu, s povečano frekvenco čiščenja najbolj kritičnih točk, kot so: kljuke, pipe, sprožilci na wc kotličkih, domofoni, telefoni, stikala …
6. V primeru izbruha koronavirusa ni dovoljeno nositi igrač, predmetov.
7. Delavci, ki zbolijo ostanejo doma in o tem obvestijo vodstvo.
8. Če delavci zbolijo na delovnem mestu, o tem obvestijo vodstvo in zapustijo delovno mesto.
9. O svoji bolezni in nadaljnjih ukrepih se posvetujejo z izbranim zdravnikom.
10. Vodstvo zavoda poskrbi za organizacijo dela.
11. Delavci, ki so zboleli za koronavirusom se vrnejo na delovno mesto, ko jim dovoli osebni zdravnik.
12. Delavci, ki so bili v stiku z bolnim otrokom morajo sporočiti vodstvu in osebnemu zdravniku.
13. Osebe z večjim tveganjem se o tveganju za koronavirus na delovnem mestu in nadaljnjih ukrepih posvetujejo z izbranim zdravnikom.

**FINANCE**

* Zaradi nadomeščanja bolnih odsotnih delavcev predvidevamo povečane stroške.
* Zaradi povečane porabe zaščitnih sredstev, sredstev za higieno, pisarniškega materiala in storitve čistilnega servisa predvidevamo povečane stroške iz postavke materialni stroški.

**KOMUNIKACIJSKA IZHODIŠČA**

Ob širjenju koronavirusa nastopi povečana zaskrbljenost in prisotnost strahu med zaposlenimi, zato je potrebno sprotno obveščanje in spremljanje dogajanja.

Oseba, ki je v zavodu zadolžena za koordinacijo potrebnih ukrepov/ali skupina, mora sproti in kontinuirano obveščat učence, zaposlene in starše z vsemi aktivnostmi, ki jih šola izvaja in seznani z deli načrta preko to običajnih načinov komuniciranja (e-pošta, eAsistent).

Informiranost zunanjih institucij je prav tako nujna in potrebna. Sproti se tudi spremlja navodila MIZŠ in NIJZ ter drugih služb.

Potrebno je zgodnje in periodično obveščanje vseh zaposlenih, staršev in ustanovitelja o spremembah situacije in tudi o tem kako to zavod obvladuje.

Jasna in pravočasna komunikacija za javnost je ključnega pomena preprečevanje in širjenja virusa.

Komunicirati je potrebno:

* z delavci zavoda;
* z otroki/učenci;
* s starši ali skrbniki;
* z lokalno skupnostjo;
* z ustanoviteljem (občino Mirna peč);
* z Ministrstvom za šolstvo;
* z ZD Mirna Peč;
* z zavodom za zdravstveno varstvo Novo mesto;
* izmenjava izkušenj z drugimi zavodi.

O komuniciranju z javnostjo se bodo vodili zapisi. Zapisi bodo sestavni del dokumentacije izvajanja tega načrta in jih bomo hranili skupaj s tem načrtom.

Zapisi o obveščanju javnosti morajo vsebovati:

* kdo in kdaj je posredoval sporočilo v imenu zavoda,
* komu je bilo sporočilo posredovano.

Pomočnici ravnatelja Ravnatelj

Irena Kozlevčar Danijel Brezovar

Sanja Pavlinić Vidic

Mirna Peč, september 2020